Ντέιβιντ Σκιου

Ο Ντέιβιντ Σκιου (αγγλικά David Sque, γενν. στις 26 Απριλίου 1944) είναι Βρετανός ζωγράφοςΕπίσημη ιστοσελίδα του καλλιτέχνη Ανακτήθηκε στις 3/7/2020 και σχεδιαστής κόμικς.

Γεννήθηκε στο BournemouthJohn Freeman, Roy of the Rovers comic artist David Sque confirmed for Lancaster Comics Day – making a rare comics convention appearance Ανακτήθηκε στις 3/7/2020 της νότιας ακτής του Ηνωμένου Βασιλείου και σπούδασε στο Bournemouth Art CollegeΟ Ντέιβιντ Σκιου στην Lambiek Comiclopedia Ανακτήθηκε στις 3/7/2020, από όπου έλαβε το εθνικό του δίπλωμα Καλών Τεχνών και Σχεδίου.
 Εργογραφία 
Στα τέλη της δεκαετίας του 60 (1966) πρωτοεμφανίσθηκε στο περιοδικό Buster, όπου σχεδίασε την αθλητικού περιεχομένου (αγώνες ταχύτητας) εικονογραφημένη σειρά The Skids Kids. Ακολούθησαν τα περιπετειώδη Quest of the Firebird, The Phantom Viking για το περιοδικό Lion (1966), The Slogger from Down Under (Tiger, 1967), Custer (Tiger & Jag, 1969), Philip Driver (1970), Martin's Marvellous Mini (1971), ενώ από τον Ιανουάριο του 1975David Sque Interview Ανακτήθηκε στις 3/7/2020, κατόπιν παρότρυνσης του εκδότη Μπάρι Τόμλινσον, ανέλαβε την εικονογράφηση της σειράς Roy of the Rovers στο Tiger, έως και τον Αύγουστο του 1986.

 Τεχνοτροπία 
Αν και ο Σκιου δεν ήταν οπαδός του ποδοσφαίρου, εντούτοις πέτυχε να δημιουργήσει εξαιρετικά αληθοφανείς εικόνες και να είναι ένας από τους σημαντικότερους εικονογράφους της συγκεκριμένης σειράςΝίκος Δημ. Νικολαΐδης, Γιώργος Πολ. Παπαδάκης, "Ο Μπλεκ και οι ... άλλοι" (έκδοση "Περιοδικός Τύπος", 2007), σελ. 80 Νίκος Δημ. Νικολαΐδης, Γιώργος Πολ. Παπαδάκης, "70ς-80ς, τα Περιοδικά που Αγαπήσαμε" (έκδοση "Ιστορικό Λαογραφικό Οικομουσείο Αιγάλεω", 2011), σελ. 175. Τα επόμενα χρόνια επικεντρώθηκε περισσότερο στην καθαρά ζωγραφική τέχνη, δουλεύοντας παράλληλα τη σειρά Scorer στην εφημερίδα The Mirror.
Έχει δημιουργήσει πολλά έργα για λογαριασμό του Royal National Lifeboat Institution. Έζησε και εργάστηκε πολλά χρόνια στη Νότια Ισπανία, ενώ από το 2020 επέστρεψε στη Μεγάλη Βρετανία και ασχολείται με την εικονογράφηση των νέων ιστοριών του χαρακτήρα Roy of the Rovers, μετά την αναβίωση του ήρωα, από την εταιρεία Rebellion"New Digs: A Roy of the Rovers Graphic Novel" Ανακτήθηκε στις 14/11/2021.

 Παραπομπές 



Κατηγορία:Βρετανοί δημιουργοί κόμικς